wannaphong/clean_thaiwikipedia huggingface dataset:
# อองเกี๋ยน
อองเกี๋ยน (เสียชีวิต ค.ศ. 238) มีชื่อในภาษาจีนกลางว่า หวาง เจี้ยน  เป็นขุนนางใต้บังคับบัญชาของกองซุนเอี๋ยนในรัฐวุยก๊กในยุคสามก๊กของจีน เมื่อกองซุนเอี๋ยนสถาปนาตนเป็นเอียนอ๋อง (燕王 เยียนหวาง) อองเกี๋ยนได้รับการแต่งตั้งให้เป็นอัครมหาเสนาบดี (相国 เซียงกั๋ว) ของรัฐเอียน

 ประวัติ 

ในปี ค.ศ. 237 กองซุนเอี๋ยนก่อกบฏต่อวุยก๊กในเมืองเลียวตั๋ง (遼東侯 เหลียวตงจฺวิ้น) สถาปนาตนเป็นเอียนอ๋องและประกาศใช้ชื่อศักราชว่าเช่าฮั่น (紹漢)

ในปี ค.ศ. 238 ราชสำนักวุยก๊กมอบหมายให้สุมาอี้นำทัพไปปราบกองซุนเอี๋ยน กองซุนเอี๋ยนพ่ายแพ้จึงส่งอองเกี๋ยนผู้เป็นอัครมหาเสนาบดีและลิวฮูผู้เป็นขุนนางที่ปรึกษา (御史大夫 ยฺวี่ฉื่อต้าฟู) ให้ไปเจรจาขอสงบศึก โดยขอให้ทัพวุยก๊กยกเลิกการล้อมเซียงเป๋ง (襄平 เซียงผิง; นครหลวงของเลียวตั๋ง ปัจจุบันคือนครเหลียวหยาง) เสียก่อน แล้วตัวกองซุนเอี๋ยนจึงจะออกมายอมจำนนด้วยตนเอง สุมาอี้ไม่เห็นด้วยกับข้อเสนอ จึงสั่งให้นำตัวอองเกี๋ยนและลิวฮูไปประหารชีวิต สุมาอี้ส่งข้อความไปถึงกองซุนเอี๋ยนบอกว่าอองเกี๋ยนและลิวฮูแก่แล้วเลอะเลือน ไม่สามารถถ่ายทอดเจตนาของกองซุนเอี๋ยนได้จึงต้องถูกประหารชีวิต แล้วเรียกร้องให้กองซุนเอี๋ยนส่งคนหนุ่มที่มีสติปัญญาเป็นทูตมาพบตนแทน(文懿大惧，乃使其所署相国王建、御史大夫柳甫乞降，请解围而缚。不许，执建等，皆斩之。檄告文懿曰：“昔楚郑列国，而郑伯犹肉袒牵羊而迎之。孤为王人，位则上公，而建等欲孤解围退舍，岂楚郑之谓邪！二人老耄，必传言失旨，已相为斩之。若意有未已，可更遣年少有明决者来。) จิ้นชู เล่มที่ 1.
# รายชื่อสนามแข่งม้า
รายชื่อสนามที่ใช้สำหรับการแข่งม้า แบ่งตามประเทศ

 ประเทศญี่ปุ่น 
 สมาคมแข่งม้าญี่ปุ่น 
thumb|200px|สนามแข่งม้าโตเกียว
 สนามแข่งม้าชูเกียว
 สนามแข่งม้าฟูกูชิมะ
 สนามแข่งม้าฮาโกดาเตะ
 สนามแข่งม้าฮันชิน
 สนามแข่งม้าโคคูระ
 สนามแข่งม้าเกียวโต
 สนามแข่งม้านากายามะ
 สนามแข่งม้านีงาตะ
 สนามแข่งม้าซัปโปโระ
 สนามแข่งม้าโตเกียว

 สมาคมแข่งม้าแห่งชาติ 
 สนามแข่งม้าฟูนาบาชิ
 สนามแข่งม้าคานาซาวะ
 สนามแข่งม้าคาซามัตสึ
 สนามแข่งม้าคาวาซากิ
 สนามแข่งม้าโคจิ
 สนามแข่งม้ามิซูซาวะ
 สนามแข่งม้ามมเบ็ตสึ
 สนามแข่งม้าโมริโอกะ
 สนามแข่งม้านาโงยะ
 สนามแข่งม้าโอบิฮิโระ (สนามแข่งบันเอ)
 สนามแข่งม้าโออิ
 สนามแข่งม้าซางะ
 สนามแข่งม้าโซโนดะ
 สนามแข่งม้าอูราวะ

 ประเทศไทย 
thumb|200px|ราชกรีฑาสโมสร
 ราชกรีฑาสโมสร กรุงเทพมหานคร
 สนามม้านางเลิ้ง กรุงเทพมหานคร (ปิด)
 สนามม้าสโมสรนครขอนแก่น จังหวัดขอนแก่น
 สนามม้าโคราช จังหวัดนครราชสีมา
 สนามม้าอุดรธานี จังหวัดอุดรธานี

 มาเก๊า 
 สนามแข่งม้าไทปา

 ฮ่องกง 
 สนามแข่งม้าแฮปปี้แวลลีย์
 สนามแข่งม้าซ้าถิ่น

*
# สถานที่จัดกีฬา
สถานที่จัดกีฬา คืออาคาร สิ่งก่อสร้าง หรือพื้นที ที่ใช้ในการแข่งขันกีฬา

สนามกีฬา หรืออะรีนา เป็นสถานที่ที่พบมากในการใช้จัดกีฬา โดยมีลักษณะเป็นสนามหรือเวที ล้อมรอบด้วยสิ่งก่อสร้างสำหรับผู้ชมใช้ยืนหรือนั่งชมกีฬาNussli Group "Stadium Construction Projects"

 ประเภทของสถานที่จัดกีฬา 
thumb|300px|โอลึมพีอาชตาดีอ็อน ในเบอร์ลินซึ่งใช้จัดฟุตบอลโลก 2006 
right|thumb|300px|Arena Yerofey ในฮาบารอฟสค์
right|thumb|300px|ภาพมุมสูงของเฮลซิงกิเวโลโดรม
 สนามกีฬา
 อะรีนา
 หอบิลเลียด
 ยิม
 สนามแข่งม้า
 สนามแข่งรถ
 สนามฮอกกี้น้ำแข็ง
 สนามยิงปืน
 ลานกระโดดสกี
 ลานสเกตความเร็ว
 คอร์ทเทนนิส
 สระว่ายน้ำ
# ลิวฮู
ลิวฮู (เสียชีวิต ค.ศ. 238) มีชื่อในภาษาจีนกลางว่า หลิว ฝู่  หรือ หลิว ผู่  เป็นขุนนางใต้บังคับบัญชาของกองซุนเอี๋ยนในรัฐวุยก๊กในยุคสามก๊กของจีน มีตำแหน่งเป็นขุนนางที่ปรึกษา (御史大夫 ยฺวี่ฉื่อต้าฟู) ของกองซุนเอี๋ยนที่เป็นเอียนอ๋อง (燕王 เยียนหวาง)

 ประวัติ 

ในปี ค.ศ. 237 กองซุนเอี๋ยนก่อกบฏต่อวุยก๊กในเมืองเลียวตั๋ง (遼東侯 เหลียวตงจฺวิ้น) สถาปนาตนเป็นเอียนอ๋องและประกาศใช้ชื่อศักราชว่าเช่าฮั่น (紹漢)

ในปี ค.ศ. 238 ราชสำนักวุยก๊กมอบหมายให้สุมาอี้นำทัพไปปราบกองซุนเอี๋ยน กองซุนเอี๋ยนพ่ายแพ้จึงส่งอองเกี๋ยนผู้เป็นอัครมหาเสนาบดี (相国 เซียงกั๋ว) ของรัฐเอียน และลิวฮูผู้เป็นขุนนางที่ปรึกษา (御史大夫 ยฺวี่ฉื่อต้าฟู) ให้ไปเจรจาขอสงบศึก โดยขอให้ทัพวุยก๊กยกเลิกการล้อมเซียงเป๋ง (襄平 เซียงผิง; นครหลวงของเลียวตั๋ง ปัจจุบันคือนครเหลียวหยาง) เสียก่อน แล้วตัวกองซุนเอี๋ยนจึงจะออกมายอมจำนนด้วยตนเอง สุมาอี้ไม่เห็นด้วยกับข้อเสนอ จึงสั่งให้นำตัวอองเกี๋ยนและลิวฮูไปประหารชีวิต สุมาอี้ส่งข้อความไปถึงกองซุนเอี๋ยนบอกว่าอองเกี๋ยนและลิวฮูแก่แล้วเลอะเลือน ไม่สามารถถ่ายทอดเจตนาของกองซุนเอี๋ยนได้จึงต้องถูกประหารชีวิต แล้วเรียกร้องให้กองซุนเอี๋ยนส่งคนหนุ่มที่มีสติปัญญาเป็นทูตมาพบตนแทน(文懿大惧，乃使其所署相国王建、御史大夫柳甫乞降，请解围而缚。不许，执建等，皆斩之。檄告文懿曰：“昔楚郑列国，而郑伯犹肉袒牵羊而迎之。孤为王人，位则上公，而建等欲孤解围退舍，岂楚郑之谓邪！二人老耄，必传言失旨，已相为斩之。若意有未已，可更遣年少有明决者来。) จิ้นชู เล่มที่ 1.
# วัดพะย่าโต้นซู
วัดพะย่าโต้นซู (,) เป็นวัดพุทธตั้งอยู่ทางตะวันออกเฉียงใต้ของพุกาม ประเทศพม่า เป็นวัดที่มีเอกลักษณ์เฉพาะตัว ประกอบด้วยวัดสามแห่งที่เชื่อมกันผ่านทางแคบ ๆ อาคารเหล่านี้สร้างขึ้นช่วงปลายคริสต์ศตวรรษที่ 13 ภายในวัดมีจิตรกรรมฝาผนังซึ่งเชื่อกันว่าเป็นรูปแบบมหายานและวัชรยาน อย่างไรก็ตามใช้เป็นองค์ประกอบการตกแต่งเท่านั้น และอาจเสริมโดยช่างฝีมือจากอินเดียตอนเหนือหรือเนปาล วัดแห่งนี้สร้างไม่เสร็จ วัดได้รับการบูรณะใหม่หลังได้รับความเสียหายจากเหตุแผ่นดินไหวในประเทศพม่า ค.ศ. 2016 หลังเสร็จสมบูรณ์มีเจดีย์สีอ่อนสามองค์อยู่บนยอดวัด
# ทากาชิ วาตานาเบะ
ทากาชิ วาตานาเบะ อาจหมายถึง
 ทากาชิ วาตานาเบะ (อนิเมเตอร์)
 ทากาชิ วาตานาเบะ (นักแต่งเพลง)
 ทากาชิ วาตานาเบะ (โปรดิวเซอร์)
# โคโกโระ คิกูจิ
โคโกโระ คิกูจิ  เกิดเมื่อวันที่ 9 พฤศจิกายน พ.ศ. 2525 เป็นนักพากย์เสียงชาวญี่ปุ่น เธอพากย์เสียงเป็นอุจิวะ ซาราดะในเรื่องโบรูโตะ

 ผลงานพากย์ 
อนิเมะ
โบโบะโบะ ฮีโร่ของผม (2003) -แฟนสาว
กัชเบล (2003)
Futari wa Pretty Cure (2004) 
Futari wa Pretty Cure Max Heart (2005) -Pation
ดิจิตอลมอนสเตอร์ เซโวลูชัน (2005) -โคคุวามอน เอ็กซ์
อายชีลด์ 21 ไอ้หนูไต้ฝุ่นมะกันบอล (2005) - Sena Kobayakawaวัยเด็ก,Haruko
แม่มดสาวหัวใจกุ๊กกิ๊ก (2005) -อากิระ มิคาโดะ
แอร์เกียร์ ขาคู่ทะลุฟ้า (2006)-Akito/Agito Wanijima)
Ayakashi (2006) -จิโรกิจิ
Coyote Ragtime Show (2006) -August
Digimon Savers (2006) -ชิกะ ไดมอน
มหัศจรรย์สาวน้อยพริตตี้เคียว สแปลช☆สตาร์ (2006) -บอย
Mushishi (2006) -ฟูซา
บาคุกัน มอนสเตอร์บอลทะลุมิติ (2007) -มาโกโตะ
Aria the Origination (2008) -บอย บี
วันพีซ (2008) -ลีน่า, โทริโกะ
ยูกิโอ 5D's (2008) -เท็นเป ฮายาโนะ
Queen's Blade (2009) -Hachiel
Digimon Xros Wars (2010) -สแปร์โรว์มอน/พิคมอน
Shinryaku! Ika Musume (2010) -คิโยมิ ซากุระ
Shinryaku!? Ika Musume (2011) -Kiyomi Sakura
Toriko (2011) -Kruppoh
Aikatsu! (2012) -มิอุ ฮานาซึกิ
Ginga e Kickoff!! (2012) -ทาคุมะ อาโอโตะ กอนซาเลซ
Zoobles! (2012) -ไมกี้,ริน มิลล์
Digimon Universe: Appli Monsters (2016) -Gatchmon
Boruto: Naruto Next Generations (2017) -อุจิวะ ซาราดะ, หญิงร้านเย็บปักถักร้อย,ยูอินะ อิโตมากิEpisode 18
Chaos;Child (2017) -ยูโตะ ทาจิบานะ
Star☆Twinkle PreCure (2019) -ด็อกกี้
Magical Girl Special Ops Asuka (2019) -Sacchu
Insect Land (2022) -Maxime
ดีมอนของผม (2023) -แอนนา

Cross Ange -โทโมมิ
ดิจิตอลมอนสเตอร์ เซโวลูชัน -คุวามอน เอ็กซ์
Ghost Hunt -เคนจิ
HeartCatch PreCure! -บุหงา
Lovely Complex -Umibozu's child
Marvel Disk Wars: The Avengers -Noriko Ashida / Surge
Shura no Toki - Age of Chaos -มิยาโมโตะ อิโอริในวัยเด็ก
ภาพยนต์
HeartCatch PreCure! the Movie: Fashion Show in the Flower Capital...Really?! (2010) -บุหงา
Pretty Cure All Stars DX3: Deliver the Future! The Rainbow-Colored Flower That Connects the World (2011) -บุหงา
Pretty Cure All Stars New Stage: Friends of the Future (2012) -บุหงา
นารูโตะ เดอะมูฟวี่ ปิดตำนานวายุสลาตัน (2014) -อุซึมากิ โบรูโตะ
-โบรูโตะ- นารูโตะ เดอะมูฟวี่ ตำนานใหม่สายฟ้าสลาตัน (2015) -อุจิวะ ซาราดะ
วิดีโอเกม
World's End Club (2021) -ชูโกะ
God Eater Burst (2010) -Player Character
Rockman ZX Advent (2007) -เดอะเฮดจ์รอยด์
# ทากาชิ มิกิ (นักแต่งเพลง)
ทากาชิ มิกิ (三木 たかし, 12 มกราคม 1945 – 11 พฤษภาคม 2009) หรือ ทากาชิ วาตานาเบะ (渡辺 たかし) ชื่อจริงว่า ทาดาชิ วาตานาเบะ (渡邊 匡) เป็นนักแต่งเพลงชาวญี่ปุ่น เกิดที่โตเกียว

นักร้องและนักแสดง จุง มายุซึมิ (黛 ジュン, ชื่อจริง: จุงโกะ วาตานาเบะ (渡邊 順子)) เป็นน้องสาวแท้ ๆ ของเขา
# ทากาชิ มิกิ
ทากาชิ มิกิ อาจหมายถึง
 ทากาชิ มิกิ (นักแต่งเพลง) - คีตกวี
 ทากาชิ มิกิ (นักฟุตบอล) - นักฟุตบอล
 ทากาชิ มิกิ (นักกรีฑา) - นักกรีฑา
# สโมสรฟุตบอลแมนเชสเตอร์ยูไนเต็ดในฤดูกาล 1984–85
ฤดูกาล 1984–85 เป็นฤดูกาลที่ 83 ของแมนเชสเตอร์ยูไนเต็ดในฟุตบอลลีกและเป็นฤดูกาลที่ 10 ติดต่อกันในลีกสูงสุดของฟุตบอลอังกฤษ พวกเขาเอาชนะเอฟเวอร์ตัน 1–0 ในเอฟเอคัพรอบชิงชนะเลิศจากประตูชัยของนอร์มัน ไวต์ไซด์ คว้าแชมป์เป็นสมัยที่ 6 และจบอันดับที่ 4 ของตารางเป็นฤดูกาลที่ 2 ติดต่อกัน เป็นฤดูกาลแรกสำหรับผู้เล่นใหม่ 3 คน ได้แก่กอร์ดอน สตรักคัน, เยสเปอร์ โอลเซิน และอลัน บราซิล ในขณะที่มาร์ก ฮิวส์ กลายเป็นแนวรุกเคียงข้างแฟรงค์ สเตเปิลตัน โดยที่นอร์มัน ไวต์ไซด์ ย้ายลงมาเล่นในตำแหน่งกองกลางตัวกลางแทนที่เรย์ วิลกินส์ที่ย้ายออกไป ฮิวส์จบฤดูกาลด้วยการเป็นผู้ทำประตูสูงสุดของยูไนเต็ดด้วยจำนวน 24 ประตู (16 ประตูในลีก) และยังได้รับการโหวตให้เป็นนักฟุตบอลดาวรุ่งแห่งปีของพีเอฟเอ อีกด้วย อย่างไรก็ตาม บราซิลล้มเหลวในการยึดตำแหน่งผู้เล่นตัวจริง โดยแอตกินสันจัดให้เขาและแฟรงค์ สเตเปิลตันสลับกันเป็นกองหน้าคนที่สองที่เล่นเคียงข้างมาร์ก ฮิวส์

ยูไนเต็ดเริ่มต้นฤดูกาลด้วยการเสมอ 5 นัด ชนะ 3 นัด และไม่แพ้ใครใน 8 นัดแรก ก่อนจะแพ้แอสตันวิลลา 0–3 นัดเยือนนัดถัดมาของพวกเขาแพ้เอฟเวอร์ตัน 0–5 และฟอร์มในลีกของพวกเขาค่อนข้างเอาแน่เอานอนไม่ได้ตลอดทั้งฤดูกาล ก่อนวันคริสต์มาสยูไนเต็ดขึ้นนำ 2–0 ก่อนที่จะแพ้ซันเดอร์แลนด์และนอตทิงแฮมฟอเรสต์ 1–2 และในวันบ็อกซิ่งเดย์พวกเขาพ่ายแพ้ต่อสโตกซิตี 1–2 อีกครั้งหลังจากขึ้นนำ

ยูไนเต็ดเข้าสู่ปี 1985 โดยไม่แพ้ใครที่โอลด์แทรฟฟอร์ดและยังคงอยู่ในตำแหน่งจ่าฝูงของตาราง แต่แพ้เกมเหย้าติดต่อกันให้กับเชฟฟีลด์เวนส์เดย์ และคอเวนทรีซิตี ก่อนที่จะเริ่มไม่แพ้ใคร 10 นัดโดยคว้าชัยชนะครั้งใหญ่เหนือวิลลา 4–0 (ฮิวส์ยิงแฮตทริก) และสโตก 5–0
# วัดดอนที่
วัดดอนที่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำโขง ในหมู่ที่ 3 ตำบลริมโขง อำเภอเชียงของ จังหวัดเชียงราย มีที่ดินตั้งวัดเนื้อที่ 6 ไร่

วัดดอนที่ตั้งวัดเมื่อ พ.ศ. 2475 มีการบูรณปฏิสังขรณ์ เมื่อ พ.ศ. 2518 นำโดยนายประสงค์ หุตะปานและคณะศรัทธาบ้านดอนที่ 

อาคารเสนาสนะประกอบด้วย วิหารไม้สักแบบเปิดโล่งศิลปะล้านนา ภายในวิหารเป็นที่ประดิษฐานพระประธานแบบเชียงแสน ซึ่งมีความกว้างฐานราว 2 เมตร สูงราว 2.5 เมตร ด้านหลังมีพระธาตุเจดีย์สีเหลืองอยู่องค์หนึ่ง ภายในบรรจุข้าวของมีค่าที่ชาวบ้านนำมาถวายบูชา มีประเพณีสรงน้ำพระธาตุทุกปีในวันที่ 13 เมษายน หรือวันสงกรานต์

รายนามเจ้าอาวาส
 พระบุญปั้น อุตฺตโม
 พระทองสุข ปภากโร
# วัดสะปัน
วัดสะปัน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำว้า ในตำบลบ่อเกลือเหนือ อำเภอบ่อเกลือ จังหวัดน่าน ที่ดินที่ตั้งวัด มีเนื้อที่ 7 ไร่ มีที่ธรณีสงฆ์ จำนวน 3 แปลง 

วัดสะปันตั้งวัดเมื่อ พ.ศ. 2369 สร้างโดยเจ้าพ่อพญาติ๋น ซึ่งเป็นผู้นำชาวบ้านเข้าถางป่าและจัดตั้งหมู่บ้านขึ้น ซึ่งภายในวัดมีศาลเจ้าพ่อพญาติ๋นที่ชาวบ้านสร้างขึ้น

อาคารเสนาสนะ ประกอบด้วย กุฏิสงฆ์ จำนวน 1 หลัง เป็นอาคารไม้ วิหาร กว้าง 10 เมตร ยาว 16 เมตร เป็นอาคารคอนกรีตเสริมเหล็ก สร้างเมื่อ พ.ศ. 2545 หอกลอง 1 หลัง โรงครัว 1 หลัง ปูชนียวัตถุมีพระประธานประจำวิหาร ปางมารวิชัยขนาดหน้าตัก กว้าง 1.20 เมตร สูง 1.40 เมตร สร้างเมื่อ พ.ศ. 2557

รายนามเจ้าอาวาส
 พระหลง อินสุด 
 พระชื่น เขื่อนเมือง 
 พระศรี ช่างเงิน 
 พระประดิษฐ์ อินสุด 
 พระเมือง อินสุด 
 พระสวัสดิ์ อินสุด 
 พระครูอุดมนันทสาร 
 พระสมาน ปภสฺสโร รักษาการเจ้าอาวาส พ.ศ. 2561 - ปัจจุบัน
# วัดชเวกูจี้
วัดชเวกูจี้ (, ; หมายถึง, "ถ้ำทองหลวง") เป็นวัดพุทธตั้งอยู่ในพุกาม ประเทศพม่า วัดแห่งนี้ได้รับการยอมรับให้เป็นอนุสรณ์สถานหมายเลข #1589 ในพื้นที่โบราณคดีพุกามของแหล่งมรดกโลกจากยูเนสโก

วัดตั้งอยู่ทิศตะวันออกเฉียงใต้ของซากพระราชวังเดิมที่พระเจ้าจานซิต้าสร้างขึ้น วัดสร้างโดยพระเจ้าอลองสิธูในปี ค.ศ. 1131Coedes 1968: 166 ตามข้อมูลในศิลาจารึกของวัด ซึ่งจารึกเมื่อ ค.ศ. 1141Dutton 2014 งานก่อสร้างวัดเริ่มขึ้นเมื่อ 17 พฤษภาคม ค.ศ. 1331 และเสร็จเมื่อวันที่ 17 ธันวาคม ค.ศ. 1331Maha Yazawin Vol. 1 2006: 199, footnote 1 สร้างขึ้นบนฐานอิฐสูง  วัดนี้ขึ้นชื่อเรื่องซุ้มหน้าต่างโค้ง ปูนปั้นอันวิจิตร และประตูไม้แกะสลักด้านในFiala 2002
# คาราปาโตส อี คาตาปุลตาส
คาราปาโตส อี คาตาปุลตาส  เป็นการ์ตูนทีวีแอนิเมชันของประเทศบราซิล ออกอากาศทางช่องทีวี บราซิล สร้างโดย อัลมีร์ คอร์เรยา ฉายตอนแรกเมื่อวันที่ 4 สิงหาคม พ.ศ. 2011 ถึงวันที่ 7 มีนาคม พ.ศ. 2018

 ตัวละคร 

 ตัวละครหลัก 

 บูม  ตัวเอกในเรื่อง เป็นเห็บสีเหลืองเพศผู้
 บอด  เป็นเห็บสีเขียวเพศผู้และเพื่อนที่ดีที่สุดของบูม
 โบเลา  เป็นเห็บตัวใหญ่สีม่วงเพศผู้และเพื่อนของบูมและบอด
 ไบจินโญ่  เป็นเห็บสีเบจเพศผู้และลูกพี่ลูกน้องของบูม
# ไวต์คริสต์มาส (อาหาร)
ไวต์คริสต์มาส  เป็นของหวานในประเทศออสเตรเลีย ทำจากผลไม้แห้ง ได้แก่ ลูกเกด, เชอร์รีเชื่อม, มะพร้าวแห้ง, น้ำตาลไอซิง, นมผง และข้าวพอง โดยมีน้ำมันมะพร้าวที่ผ่านกระบวนการไฮโดรจีเนชัน (เช่นยี่ห้อ Copha) เป็นส่วนผสมที่ใช้ยึดเกาะ

วิธีทำไวต์คริสต์มาสโดยการนำน้ำมันมาหลอมเหลวและผสมกับส่วนผสมแห้ง เทส่วนผสมลงในแม่พิมพ์อบรูปสี่เหลี่ยมผืนผ้าและปล่อยให้ขึ้นรูป โดยมักจะวางไว้ในตู้เย็น เมื่อขึ้นรูปแล้วให้ตัดเป็นรูปสี่เหลี่ยมจัตุรัสพร้อมรับประทาน 

ไวต์คริสต์มาสเป็นอาหารวันคริสต์มาสยอดนิยม เด็ก ๆ ก็สามารถทำด้วยตนเองได้ง่าย ๆ
# ไวต์คริสต์มาส
ไวต์คริสต์มาส  โดยทั่วไปหมายถึง:
 คริสต์มาสสีขาว หรือไวต์คริสต์มาส สภาวะที่มีหิมะตกปกคุลมพื้นดินในวันคริสต์มาส
 "ไวต์คริสต์มาส" (เพลง) เพลงในปี ค.ศ. 1942 แต่งโดยเออร์วิง เบอร์ลิน

ไวต์คริสต์มาส อาจหมายถึง:

 ภาพยนตร์ โทรทัศน์ และละคร 
 ไวต์คริสต์มาส (ภาพยนตร์) ภาพยนตร์ในปี ค.ศ. 1954
 ไวต์คริสต์มาส (ซาวด์แทร็ก) ซาวด์แทร็กของภาพยนตร์ปี ค.ศ. 1954
 ไวต์คริสต์มาส (ละครเพลง) ละครเพลงเวทีในปี ค.ศ. 2004 ที่อิงจากภาพยนตร์
 ไวต์คริสต์มาส (ซีรีส์โทรทัศน์) ซีรีส์โทรทัศน์เกาหลีใต้ในปี ค.ศ. 2011
 "คริสต์มาสสีขาว" (แบล็ก มิร์เรอร์) ตอนพิเศษวันคริสต์มาสของซีรีส์แบล็ก มิร์เรอร์ในปี ค.ศ. 2014
 "ไวต์คริสต์มาส" (โมเดิร์นแฟมิลี) ตอนของซีรีส์โมเดิร์นแฟมิลีในปี ค.ศ. 2015

 ดนตรี 
 White Christmas (Peter Andre album) (ค.ศ. 2015)
 Irving Berlin's White Christmas อัลบัมปี ค.ศ. 1954 โดย Rosemary Clooney
 White Christmas (Pat Boone album) (1959)
 White Christmas (Rosemary Clooney album) (1996)
 Merry Christmas (Bing Crosby album) หรือ White Christmas (1954)
 White Christmas (Al Green album) (1986)
 White Christmas (Martina McBride album) (1998)

 การใช้อื่น ๆ 
 ไวต์คริสต์มาส (อาหาร) ของหวานของประเทศออสเตรเลีย
 ไวต์คริสต์มาส (วอร์เนอร์บราเธอส์มูฟวีเวิลด์) งานอีเวนต์กลางคืนที่จัดที่วอร์เนอร์บราเธอส์มูฟวีเวิลด์
# ยุทธการที่อิมผาล
ยุทธการที่อิมผาล  เกิดขึ้นในภูมิภาคบริเวณรอบเมืองอิมผาล เมืองหลวงของรัฐมณีปุระในอินเดียภาคตะวันออกเฉียงเหนือ ตั้งแต่เดือนมีนาคม ถึง เดือนกรกฎาคม ค.ศ. 1944 กองทัพญี่ปุ่นได้พยายามที่จะทำลายกองทัพฝ่ายสัมพันธมิตรที่อิมผาลและเข้ารุกรานอินเดีย แต่กลับถูกขับไล่ให้กลับไปยังพม่าด้วยความสูญเสียอย่างหนัก เมื่อรวมกับยุทธการที่โกหิมาบนถนนซึ่งกองกำลังฝ่ายสัมพันธมิตรที่ถูกโอบล้อมได้รับการปลดปล่อยในเวลาเดียวกัน ยุทธการครั้งนี้ถือว่าเป็นจุดพลิกผันของการทัพพม่า ซึ่งเป็นส่วนหนึ่งของเขตสงครามเอเชียตะวันออกเฉียงใต้ในสงครามโลกครั้งที่สอง ความปราชัยของญี่ปุ่นที่โกหิมาและอิมผาลถือว่าครั้งใหญ่ที่สุดBond, Tachikawa p. 122 โดยฝ่ายญี่ปุ่นได้มีผู้เสียชีวิตจำนวนมากอันเป็นผลมาจากความอดอยาก โรคภัยและความเหนื่อยล้าที่ต้องเผชิญในช่วงระหว่างการล่าถอย จากการโหวตในการแข่งขันที่ถูกดำเนินโดยพิพิธภัณฑ์กองทัพบกแห่งชาติอังกฤษ ได้รับการยกย่องว่าเป็นยุทธการที่ยิ่งใหญ่ที่สุดของอังกฤษใน ค.ศ. 2013 

 สถานการณ์ 

 พื้นหลัง 
มีนาคม ค.ศ.1943 กองทัพญี่ปุ่นในพม่าได้จัดระเบียบสายบัญชาการใหม่ในนาม "กองทัพประจำพม่า"

โดยมีพลโทมาซาคาสึ คาวาเบะเป็นผู้บัญชาการ
# หวู่ จี เฟิง
หวู่ จี เฟิง (ภาษาจีนประยุกต์: 吴季峰, ตัวอักษรจีนตัวเต็ม: 吳季峰, พินอิน: Wu Ji Feng; เกิด 6 พฤษภาคม พ.ศ. 2542 ใน เปิ่นซี,  มณฑลเหลียวหนิง ประเทศจีน) เป็นนักร้องและนักแสดงชาวจีน เขาอยู่ภายใต้สังกัดอีทีเอ็ม

ตั้งแต่วันที่ 5 เมษายน ค.ศ. 2019 อู๋จี้เฟิงได้เข้าร่วมรายการ พรอดิวซ์แคมป์ 2019 ของเทนเซ็นต์ วิดีโอ ในฐานะผู้เข้าแข่งขันเพื่อก่อตั้งบอยแบนด์ เขาอยู่ในอันดับที่ 20

ซิงเกิลเปิดตัวของเขาชื่อ Windmill and Wind เปิดตัวเมื่อวันที่ 17 กรกฎาคม ค.ศ. 2019 ส่วนอีพีแรกของเขาชื่อ Summer Monsoon เปิดตัวเมื่อวันที่ 19 กันยายน ค.ศ. 2019 พร้อมด้วย 2 เพลงใหม่ ได้แก่ Cassini's Eternity และ Youth is a all summer

ในปีเดียวกันนั้น เขามีหนังสือภาพ 2 เล่มที่ได้รับการตีพิมพ์ ได้แก่ Nice to meet you และ Nice to see you เขาเป็นนายแบบให้กับนิตยสารแฟชั่น เช่น VogueMe, ELLEMEN เป็นต้น

ในเดือนสิงหาคมและพฤศจิกายน ค.ศ. 2019 เขาได้เข้าร่วมในรายการกีฬาของเทนเซ็นต์ วิดีโอชื่อ Super Nova Games ฤดูกาลที่ 2 ตั้งแต่วันที่ 10 ตุลาคม ค.ศ. 2019 เขาได้เข้าร่วมเป็นนักแสดงเว็บดราม่าเรื่อง Don’t Lie To Your Lover หรือ Mr Honesty โดยรับบทเป็น กูโบ

ในเดือนธันวาคม ค.ศ. 2019 เขาเป็นพิธีกรบนพรมแดงและเป็นนักแสดงรับเชิญของเทศกาลภาพยนตร์และโทรทัศน์ Golden Bud Network ครั้งที่ 4 และเขายังได้เข้าร่วมเวทีของ เทศกาล doki 2019 ด้วย โดยเป็นนักแสดงเปิดงาน
# บัดจี
บัดจี เป็นสิ่งแวดล้อมเดสก์ท็อปที่เสรีและต้นทางเปิดสำหรับลินุกซ์และระบบปฏิบัติการ ที่เหมือนยูนิกซ์อื่น ๆ เน้นเป้าไปที่การอุปลักษณ์เดสก์ท็อป บัดจีได้รับการพัฒนาโดยองค์กร เพื่อนฝูงของบัดจี ซึ่งมีผู้ร่วมพัฒนาจากการแจกจ่ายลินุกซ์ เช่น เฟอดอรา, เดเบียน และ อาร์ชลินุกซ์ การออกแบบเน้นความเรียบง่าย หลักลัทธิจุลนิยม และความสง่างาม ในขณะเดียวกันก็ให้ความสามารถในการขยายหรือปรับแต่งเดสก์ท็อปในรูปแบบต่าง ๆ บัดจีไม่มี แพลตฟอร์มอ้างอิง จึงต่างจากสิ่งแวดล้อมเดสก์ท็อปอย่างซินนามอน
thumb|327x327px| บัดจี (สิ่งแวดล้อมเดสก์ท็อป) v10.4

 ความเป็นมา 
บัดจีถูกสร้างขึ้นโดย Ikey Doherty เพื่อป็นสิ่งแวดล้อมเดสก์ท็อปเริ่มต้นสำหรับ การแจกจ่ายลินุกซ์ใหม่ของเขาที่ชื่อ EvolveOS ซึ่งในที่สุดก็เปลี่ยนชื่อเป็นโซลัสเจตนารมน์คือการใช้ส่วนประกอบจากกะโนม เพื่อสร้างเดสก์ท็อปแบบดั้งเดิมที่บางเบายิ่งขึ้น ซึ่งยังคงมีคุณลักษณะส่วนใหญ่ที่ กะโนมมีให้ในขณะนั้น การพัฒนาได้ประกาศเมื่อ  โดยเวอร์ชันสาธารณะรุ่นแรกจะออกวางจำหน่ายไม่นานหลังจากนั้นใน 

Doherty ได้ทำการคอมมิตครั้งสุดท้ายกับที่เก็บข้อมูล ในวันที่  ต่อมาใน  มีการประกาศว่า Doherty ได้หยุดการติดต่อสื่อสารกับทีมโซลัสที่เหลือโดยไม่ทราบสาเหตุ ทำให้โซลัส(และบัดจีด้วยโดยปริยาย) ขาดผู้นำนักพัฒนา Joshua Strobl หนึ่งในสมาชิกของทีมงานหลักของโซลัสที่ก่อตั้งขึ้นใหม่และเป็นผู้มีส่วนร่วมกับบัดจีอยู่แล้ว จะรับหน้าที่รับผิดชอบในการพัฒนาบัดจีต่อหลังจากการจากไปของ Doherty

เมื่อ  Strobl ลาออกจากทีมโซลัส และก่อตั้ง เพื่อนฝูงของบัดจี ซึ่งเป็นองค์กรใหม่สำหรับการพัฒนา บัดจีร่วมกับนักพัฒนาคนอื่น ๆ ภายใต้องค์กรใหม่นี้ การพัฒนาบัดจีเปลี่ยนจากการเน้นโซลัสไปเป็นการเน้นการปรับปรุงประสบการณ์ในการแจกจ่ายลินุกซ์ทั้งหมดที่มีบัดจี การเปิดตัวครั้งแรกภายใต้องค์กรใหม่นี้คือเวอร์ชัน 10.6 ซึ่งเผยแพร่เมื่อ 

 ดูสิ่งนี้ด้วย 

 กะโนม
 LXQt
 มาเต (สิ่งแวดล้อมเดสก์ท็อป)
 ซินนามอน (สิ่งแวดล้อมเดสก์ท็อป)
 โซลัส
# หลิว อวี่
'หลิว อวี่ (เกิด 24 สิงหาคม พ.ศ. 2543) เป็นนักร้อง นักเต้น และนายแบบชาวจีน เขามีชื่อเสียงจากการได้รับตำแหน่งที่หนึ่งในตอนสุดท้ายของรายการ พรอดิวซ์แคมป์ 2021 และกลายเป็นสมาชิกของโปรเจกต์บอยแบนด์จีนชื่อ  อินทูวัน เขาเปิดตัวเป็นศิลปินเดี่ยวเมื่อวันที่ 22 พฤศจิกายน ค.ศ. 2020 ด้วยซิงเกิลชื่อ Docked

 ผลงานเพลง 

 อัลบั้มเดี่ยว 
+ รายชื่ออัลบั้มเดี่ยว แสดงรายละเอียด ตำแหน่งชาร์ต และตัวเลขยอดขาย ชื่อ รายละเอียด อันดับชาร์ทสูงสุด (TME Uni Chart) ยอดขาย (TME Uni Chart) 文刀刘 วางจำหน่าย: 10 เมษายน ค.ศ. 2022
 สังกัด: Wajijiwa Entertainment
 รูปแบบ: ซีดี, ดาวน์โหลดดิจิทัล, สตรีมมิ่ง — CHN: —流域 วางจำหน่าย: 6 กรกฎาคม ค.ศ. 2022
 สังกัด: BiuBiu Culture Media
 รูปแบบ: ซีดี, ดาวน์โหลดดิจิทัล, สตรีมมิ่ง — CHN: —十方艺念 วางจำหน่าย: 2 สิงหาคม ค.ศ. 2023
 สังกัด: BiuBiu Culture Media
 รูปแบบ: ซีดี, ดาวน์โหลดดิจิทัล, สตรีมมิ่ง — CHN: —

 หมายเหตุ
# ฮอไรซัน
ฮอไรซัน  เป็นบอยแบนด์ชาวฟิลิปปินส์ ที่มีฐานอยู่ในเกาหลีใต้ ก่อตั้งในปี ค.ศ. 2023 พร้อมด้วยสมาชิก 7 คน ได้แก่ วินชี มาลิซอน, คิม อึ้ง, ไคเลอร์ ชัว, เรย์สเตอร์ อีตัน, วินสตัน ปิเนดา, เจโรมี บาตัค และ มาร์คัส คาไบส์ พวกเขาเป็นบอยแบนด์ชาวฟิลิปปินส์วงแรกที่เปิดตัวในประทศเกาหลีใต้ และมีบทบาททั้งในเกาหลีใต้และฟิลิปปินส์นับตั้งแต่พวกเขาก่อตั้งวง

กลุ่มนี้ก่อตั้งโดย MLD Entertainment และเอบีเอส-ซีบีเอ็น ผ่านรายการเรียลลิตี้เอาชีวิตรอดของ Kapamilya Channel ชื่อ Dream Maker (2022–23) วงนี้เปิดตัวเมื่อวันที่ 24 กรกฎาคม พ.ศ. 2566 ด้วยสตูดิโออัลบั้มชื่อ Friend-Ship ซึ่งวางจำหน่ายด้วยการเปิดตัวซิงเกิลโปรโมตก่อนเดบิวต์สามซิงเกิล ได้แก่ Dash, Salamat และ Lovey Dovey

 ผลงานเพลง 
 สตูดิโออัลบั้ม 
+ รายชื่อสตูดิโออัลบั้ม แสดงรายละเอียด ตำแหน่งชาร์ต และตัวเลขยอดขาย ชือ่ รายละเอียด อัยดับชาร์ตสุงสุด ยอดขายKORFriend-Ship วางจำหน่าย: 24 กรกฎาคม 2023
 สังกัด: MLD
 รูปแบบ: ซีดี, ดาวน์โหลดดิจิทัล, สตรีมมิ่ง 7 KOR: 59,177
# โย่ว จางจิง
โย่ว จางจิง ยู จางจิง (; ; เกิด 19 กันยายน พ.ศ. 2537) หรือเป็นที่รู้จักในชื่อ อาโซรา ชิน เป็นนักร้องและนักแต่งเพลงชาวมาเลเซียที่อยู่ในจีนแผ่นดินใหญ่ เขาเป็นนักร้องหลักของวงบอยแบนด์จีนชื่อ ไนน์เปอร์เซนต์ ก่อตั้งผ่านรายการเรียลลิตี้เอาชีวิตรอดปี ค.ศ. 2018 ชื่อ Idol Producer เขาปล่อยซิงเกิลแรกของเขาชื่อ Yesterday ในปี ค.ศ. 2018

 ผลงานเพลง 
 อีพี 

ชื่อรายละเอียดAzoraland ·我是尤长靖 วางจำหน่าย: 27 ตุลาคม 2020
 ภาษา: แมนดาริน
# เชินตู้เชาจั้วซี่ถ่ง
เชินตู้เชาจั้วซี่ถ่ง (ใช้ชื่อในภาษาอังกฤษว่า deepin; และก่อนหน้านี้ก็มีชื่อในภาษาอังกฤษว่า  Linux Deepin และ Hiweed Linux) เป็นการแจกจ่ายลินุกซ์ ที่ใช้พื้นฐานมาจากเดเบียน มันมีสิ่งแวดล้อมเดสก์ท็อปเชินตู้เชาจั้วซี่ถ่ง  หรือ DDE ซึ่งสร้างมาโดยใช้คิวต์ และพร้อมใช้งานสำหรับการแจกจ่ายลินุกซ์อื่นๆ บริษัทที่อยู่เบื้องหลังการพัฒนาเชินตู้เชาจั้วซี่ถ่งคือ Deepin Technology ซึ่งเป็นบริษัทในเครือของ UnionTech  ตั้งอยู่ใน เมืองอู่ฮั่น ประเทศจีน 

 สิ่งแวดล้อมเดสก์ท็อปเชินตู้เชาจั้วซี่ถ่ง
เชินตู้เชาจั้วซี่ถ่งมีสิ่งแวดล้อมเดสก์ท็อปของตัวเองที่เรียกว่าสิ่งแวดล้อมเดสก์ท็อปเชินตู้เชาจั้วซี่ถ่ง  หรือ DDE ซึ่งสร้างมาโดยใช้คิวต์ การแจกจ่ายลินุกซ์ ยังรักษา Window Manager ที่ชื่อ dde-kwin ของตนเองไว้ สิ่งแวดล้อมเดสก์ท็อปนี้ได้รับเสียงชื่นชมว่าเป็น "เดสก์ท็อปที่สวยที่สุดในตลาด" โดย Jack Wallen ที่เขียนให้กับ TechRepublic นอกจากนี้ DDE ก็มีอยู่ในคลังซอฟต์แวร์ของเฟอดอรา 30 ด้วย
# ธัด
ธัด  เป็นบริษัทสื่อแนวเสียดสีที่ก่อตั้งโดย เบน เบิร์กลีย์, โคล โบลตัน, และ อีลอน มัสก์ ในปี ค.ศ. 2017 บริษัทได้เปิดตัวเว็บไซต์และผลิตภัณฑ์แนวเสียดสี หลังจากที่มัสก์ถอนเงินทุน บริษัทก็ปิดตัวลงในเดือนพฤษภาคม ค.ศ. 2019

 ภูมิหลัง 

ในปี ค.ศ. 2014 อีลอน มัสก์ แสดงความสนใจในการซื้อเว็บไซต์ข่าวเสียดสี The Onion แต่การซื้อขายไม่ผ่านการเจรจาเบื้องต้น ในปี ค.ศ. 2017 อดีตบรรณาธิการของ อันเนียน สองคน คือ เบน เบิร์กลีย์ และ โคล โบลตัน ซึ่งออกจากเว็บไซต์ไปเนื่องจากความแตกต่างทางความคิดสร้างสรรค์ ได้รับเงินทุน 2 ล้านดอลลาร์จากมัสก์ เพื่อก่อตั้งบริษัทสื่อเสียดสีที่มุ่งเน้นไปที่เหตุการณ์จริง เบิร์กลีย์และโบลตัน เริ่มสร้างบริษัทขึ้นมาใหม่โดยการจ้างนักเขียนและบรรณาธิการของ อันเนียน คนอื่น ๆ อีกหลายคน ในเดือนมีนาคม ค.ศ. 2018 มัสก์ประกาศเปิดตัวอย่างเป็นทางการโดยทวีตว่า "ธัด!" ตามด้วย "นั่นคือชื่ออาณาจักรสื่อแบบอินเตอร์กาแลกติกใหม่ของฉัน เครื่องหมายอัศเจรีย์ไม่บังคับ" มัสก์อ้างว่าชื่อนี้ถูกเลือกเพราะ "มันเป็นเสียงของบางสิ่งที่หนาและทื่อเมื่อมันตกลงพื้น"

ช่วงปลายปี ค.ศ. 2018 มัสก์ขายบริษัทให้กับเบิร์กลีย์และโบลตัน โดยอ้างถึงความกังวลว่า ธัด อาจจะล้อเลียนบริษัทของเขาเอง ในขณะที่ทั้งสองคนสามารถเปิดตัวโครงการเสียดสีหลายโครงการในช่วงหกเดือน พวกเขาไม่สามารถหาผู้ลงทุนใหม่ได้ เบิร์กลีย์และโบลตันใช้เงินทุนที่เหลือจากการลงทุนของมัสก์ไปกับการโฮสต์เว็บและบริษัทปิดตัวลงในเดือนพฤษภาคม ค.ศ. 2019

 การตอบรับ 
การตอบรับสาธารณะของ ธัด นั้นผสมผสานกัน หลังจากเปิดตัวต่อสาธารณะในปี ค.ศ. 2019 บทวิจารณ์ในวัลเจอร์ชื่นชมข้อเท็จจริงที่ธัดให้เครดิตแก่ผู้มีส่วนร่วมและมุมมองที่มืดมนกว่าของเรื่องตลก แต่ก็วิจารณ์โครงการบางอย่างว่าเล่นกับภาพลักษณ์ที่ล้าสมัย สื่อหลายแห่งยกย่อง "DNA Friend" ซึ่งเป็นโครงการล้อเลียนการทดสอบ DNA ที่บ้าน หลังจากบริษัทปิดตัวลงโบลตันบอกเดอะเวิร์จว่า นักลงทุนที่พวกเขาติดต่อโดยทั่วไปไม่เข้าใจว่า ธัด กำลังล้อเลียนอะไร ในบทวิจารณ์ย้อนหลังปี ค.ศ. 2021 ในมิก อแมนดา ซิลเบอร์ลิง วิจารณ์โครงการของ ธัด โดยอธิบายว่าพวกเขาล้มเหลว "ไม่สามารถตามทันกระแสของอดีตมหาอำนาจ อันเนียน ที่ได้รับทุนจากอีลอน มัสก์"

 โครงการ 
 TacStorm เป็นเว็บไซต์เสียดสีที่โฆษณาปืนที่ยิงได้อย่างต่อเนื่อง
 6 Minute Test เป็นเรื่องตลกของการทดสอบบุคลิกภาพออนไลน์
 DNA Friend เป็นเรื่องล้อเลียนของชุดทดสอบ DNA ที่บ้าน ซึ่งอ้างว่าสามารถติดตามบรรพบุรุษของใครบางคนโดยใช้รูปถ่ายปากของพวกเขา
 Ploog เป็นเว็บไซต์ผลิตภัณฑ์เสียดสีที่โฆษณา "อะแดปเตอร์รูอเนกประสงค์"
 833-GET-THUD เป็นเรื่องตลกของเมนูบริการลูกค้าทางโทรศัพท์ที่ส่งผลให้เกิดเขาวงกตของตัวเลือก
 Mampfen เป็นคู่มือท่องเที่ยวเสียดสีสำหรับร้านอาหารในลอสแอนเจลิส